recursal/SuperWikiNEXT-32B huggingface dataset:
**Abrahah** (Arab: **اﺑﺮاﺣﻪ**code: ar is deprecated ), juga dikenali sebagai '**Abrahah al-Ashram** (أبرهة الأشرمcode: ar is deprecated ) ialah seorang wizurai Kristian di selatan Semenanjung Arab dan kemudian Raja Saba' (Yaman) pada zaman pra kedatangan Nabi Muhammad s.a.w.

Menyaingi Kaabah
----------------

Menurut sejarawan Islam awal seperti Ibnu Ishaq, Abrahah yang merupakan Gabenor Yaman yang berasal dari Habsyah sekarang, membangunkan sebuah gereja yang besar di Sana'a yang dikenali sebagai "Al-Qulais", dengan tujuan memikat bangsa Arab jahiliah dari terus mengunjungi Kaabah di Makkah. Gereja ini menjadi terkenal dan Abrahah cuba memikat penziarah Kaabah untuk menziarahi gerejanya. Salah seorang anggota suku Quraisy sangat marah akan hal ini dan ia pergi ke Sana'a, dan seterusnya ke gereja tersebut pada malam hari dan mengotorinya.

Abrahah kemudian mengeluarkan perintah ekspedisi penyerangan terhadap Makkah, dipimpin oleh seekor gajah (ada kemungkinan juga terdapat gajah lain) untuk menghancurkan Kaabah. Beberapa suku Arab menghadang pasukan Abrahah, tetapi dapat dikalahkan.

Seketika tentera bergajah Abrahah berada dekat dengan Makkah, Abrahah mengirim utusan yang mengatakan kepada penduduk Kota Makkah bahawa mereka tidak akan bertempur dengan mereka jika mereka tidak menghalangi penghancuran Kaabah. Abdul Muthalib, kepala suku Quraisy, mengatakan bahawa ia akan mempertahankan hak-hak miliknya, tetapi Tuhan akan mempertahankan rumah-Nya yakni Kaabah, dan ia mundur ke luar kota dengan penduduk Mekkah yang lain.

Hari berikutnya, ketika Abrahah bersiap untuk masuk ke dalam kota Makkah, maka terlihatnya burung-burung (Ababil) yang membawa batu-batu kecil lagi berapi (diriwayatkan batu-batu itu berasal dari neraka jahannam) dan melemparkannya ke pasukan Abrahah; setiap orang yang terkena pasti terbunuh, yang lain lari dengan penuh rasa kecemasan dan Abrahah sendiri pun turut cedera parah dan mati akhirnya dalam peristiwa itu.

Peristiwa ini telah berlaku pada sekitar tahun 570-571 Masihi. Namun, tahun tersebut lebih dikenali sebagai Tahun Gajah. Peristiwa serangan tentera bergajah ini turut diceritakan Allah dalam al-Quran dalam Surah Al-Fiil.

*"Apakah kamu tidak memperhatikan bagaimana Tuhanmu telah bertindak terhadap tentera bergajah? Bukankah Dia telah menjadikan tipu daya mereka (untuk menghancurkan Kaabah) itu sia-sia? dan Dia mengirimkan kapada mereka burung yang berbondong-bondong, yang melempari mereka dengan batu (berasal) dari tanah yang terbakar, lalu Dia menjadikan mereka seperti daun-daun yang dimakan (ulat)".* (Surah Al-Fil: ayat 1-5)
**Nils Abraham Langlet** (9 Julai 1868 - 30 Mac 1936; dikenali dengan nama keduanya) adalah seorang ahli kimia Sweden.

Langlet dilahirkan di Södertälje. Daripada 1886 hingga 1896, beliau belajar kimia dengan Per Teodor Cleve di Universiti Uppsala, di mana beliau menerima kedoktoran pada tahun 1896 dan dijadikan *docent* pada tahun yang sama. Pada 1899, beliau menjadi pensyarah dalam Kimia dan Teknologi Kimia di Universiti Teknologi Chalmers di Gothenburg, di mana beliau menerima jawatan profesor dalam bidang yang sama pada tahun 1911. Pada 1926, apabila jawatan profesornya dibahagikan, beliau menjadi professor kimia organik.

Pada 1895, ketika bekerja dengan Cleve di Uppsala, beliau menemukan sendiri unsur helium (pada tahun yang sama dengan William Ramsay) di dalam mineral kleveit. Langlet merupakan orang pertama yang menentukan berat atom unsur itu dengan tepat. Beliau meninggal dunia di Gothenburg.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
	+ 2
* WorldCat Identities
	+ 1

 |
| Perpustakaan negara | 
* Jerman
	+ 2

 |

| Persondata |
| --- |
| Nama | Langlet, Abraham |
| Nama alternatif |  |
| Pemerihalan ringkas |  |
| Tarikh kelahiran | 9 Julai 1868 |
| Tempat kelahiran |  |
| Tarikh kematian | 30 Mac 1936 |
| Tempat kematian |  |

 


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
logo Aifa logo Aifa 
**Aifa** merupakan jenama telefon bimbit dan peralatan telekomunikasi buatan Malaysia. Dihasilkan oleh Aifa Telecommunication Sdn Bhd, telefon bimbit pertama AIFA mula memasuki pasaran Malaysia pada bulan Ogos 2003. Biarpun belum dikenali di negara ini, sebenarnya jenama Aifa telah lama menapak di negara lain seperti Indonesia melalui pelbagai peralatan dan perkhidmatan telekomunikasi GSM.

Aifa Telecommunication Sdn. Bhd. yang merupakan syarikat milik penuh bumiputera bergiat aktif dalam bidang telekomunikasi dan telah beroperasi sejak lima tahun lepas dengan mempunyai kilang pengeluaran di Klang, Selangor.

Produk keluaran Aifa
--------------------

* Telefon bimbit
* Terminal tetap tanpa wayar GSM (*Fixed Wireless Terminal, FWT*)
* Telefon tetap tanpa wayar GSM (*Fixed Wireless Phone, FWP*)

### Produk keluaran Aifa

* Telefon bimbit
	+ AF3i - Telefon bimbit Islamik
	+ AF88 Simfoni
* Terminal tetap tanpa wayar GSM
	+ AF-G521FC
	+ AF-G63DFB
* Telefon tetap tanpa wayar GSM
	+ AF-G531HB
	+ AF-G615HB

Pautan luar
-----------

* AIFA Telecommunication Sdn Bhd Diarkibkan 2017-05-16 di Wayback Machine
Penyedian akua regia yang baru adalah tidak berwarna, tetapi ia bertukar ke oren di dalam masa beberapa saat. Di sini, akua regia yang baru telah ditambah ke dalam tiub NMR untuk membuang semua jejak bahan organik.
Penyediaan akua regia untuk membuang mendakan garam logam.
**Akua regia** atau ***akua regis*** (bermakna "air diraja") atau istilah sainsnya **asid nitro-hidroklorik** adalah satu campuran asid menghakis yang sangat tinggi. Larutan ini berwarna kuning atau merah berwasap. Campuran ini dibentuk oleh dengan mencampurkan asid nitrik dan asid hidroklorik pekat yang baru, biasanya dengan nisbah isipadu 1:3. Ia dinamakan sebegitu kerana ia boleh melarutkan apa yang dikatakan logam diraja atau berharga iaitu emas dan platinum. Walaupun begitu, titanium, iridium, rutenium, tantalum, osmium, rodium dan beberapa logam lain berkebolehan untuk menahan sifat-sifat menghakisnya itu.

Lihat juga
----------

* *Aqua fortis*
* *Aqua vitae*
* Emas penggali
* Asid sulfurik

Rujukan
-------

1. ↑  Kepekatan asid di dalam air berbeza-beza, dan nilai-nilai penunjuk boleh jadi 65% asid nitrik dan 35% bagi asid hidroklorik—iaitu, NHO3 sebenar:nilai isipadu HCl kurang daripada 1:2,
2. ↑  *Encyclopædia Britannica Online*. "Aqua regia".

Pautan luar
-----------

* Chemistry Comes Alive! *Aqua Regia*
*Afea Deanna* atau lebih dikenali sebagai **Afea Sedare** ialah seorang pelawak dan pelakon malaysia. Beliau bersama abangnya telah membuat jenaka di pentas Awesome Raja Lawak sehinggakan beliau mendapat tawaran berlakon daripada pihak produksi Awesome TV memulakan kerjayanya sebagai pelakon.

Mula Dikenali
-------------

Beliau mula dikenali di pentas Awesome Raja Lawak terbitan Awesome TV sebagai pelawak dalam kumpulan sedare bersama abangnya. Beliau dan abangnya berjaya bertahan dari minggu 1 hingga akhir tetapi mendapat tempat kelima pada minggu akhir **Awesome Raja Lawak**. Walau tidak berjaya mendapat tempat pertama, pihak produksi Awesome TV memberikan beliau tawaran untuk memulakan kerjaya sebagai pelakon. Beliau terima dan memulakan kerjaya lakonanmya secara pelakon solo.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2023 | Alamak! Raya Lagi?! |  | Pelakon Utama |

### Drama

Belum ada drama yang dibintangi oleh **Afea Sedare**.

### Rancangan TV

| Tahun | Tajuk | Watak | Catatan |
| --- | --- | --- | --- |
| 2023 | Warung Wak 4 | Afea | Pelakon Utama |
**Ar-Radhi Billah** (Arab: الراضي) atau nama penuhnya **Abu al-Abbas Muhammad bin al-Muqtadir bin al-Mu'tadhid bin Thalhah bin al-Mutawakkil**, merupakan Khalifah Bani Abbasiyah di Baghdad dari tahun 934 sehingga saat kematiannya pada tahun 940 yakni ketika beliau berumur 33 tahun. Diperkirakan beliau telah dilahirkan pada tahun 297 Hijrah atau 910, dari seorang ibu yang merupakan bekas hamba dari Romawi yang bernama Zhalum. Beliau dilantik pada saat peninggalan al-Qahir dari kursi kekhalifahannya. Kemudian beliau memerintahkan Ibnu Muqlat untuk menulis semua kejahatan yang dilakukan oleh al-Qahir dan memerintahkannya untuk membacakannya di depan khalayak ramai.

|  |  |  |
| --- | --- | --- |
| Didahului oleh:**al-Qahir** | **Khalifah Bani Abbasiyah**(934–940) | Digantikan oleh:**al-Muttaqi** |

|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Anugerah Saintis Muda Negara** ialah anugerah dari Kerajaan Malaysia di bawah kelolaan Kementerian Sains, Teknologi dan Alam Sekitar Malaysia, dan kemudiannya Kementerian Sains, Teknologi dan Inovasi Malaysia, kepada saintis muda Malaysia sebagai penghormatan kepada pencapaian mereka dalam pelbagai bidang.

Anugerah berupa sijil dan hadiah wang.

Senarai pemenang
----------------

1989 Choo Yuen May (Perindustrian), Rehana Abd. Sani (Pertanian)

1990 Aristol Alimuniar (Perindustrian), Rahmah Mohamad (Pertanian), Khatijah Mohd. Yusof (Strategik)

1991 Asma Ismail (Perubatan)

1992 Mohd Zamri bin Saad (Pertanian), Phua Kia Kien (Perubatan), Omar Shawkataly (Strategik)

1993 Abd. Latif Mohmod (Perindustrian), Nor Aini Idris (Perindustrian), Zainal Fadziruddin b. Zainuddin (Perubatan), Sharif bin Haron (Pertanian)

1994 Iskandar Baharin (Perindustrian), Abdul Rashid bin Abd. Rahman (Perubatan), Mohamed Redza bin Wahiddin (Strategik), Yeap Guan Yeow (Strategik)

1995 Chua Hean Teik (Perindustrian), Rahmah Noordin (Perubatan), Wan Ahmad Tajuddin Wan Abdullah (Strategik)

1996 Kurunathan Ratnavelu, Marzuki bin Khalid, Hamdan Suhaimi, Suresh Kumar a/l P.Govind

1997 Ang Hooi Hoon, Pek Kok Khiang, Zahari Taha, Sidek bin Haji Ab. Aziz

1998 Zulkarnain bin Zainal, Alan Khoo Soo Beng, Norazmi Mohd. Nor, Eng Aik Hwee

1999 Jafri Malin Abdullah , Nazni bt. Haji Wasi Ahmad, Roslan bin Abd. Shukor, Cik Seleena Poorani a/p Silva Benjamin

2001 Ahmad Parveez Hj. Ghulam Kadir, Mohamad Khazani Abdullah, Siti Aisah bt. Haji Alias, Tengku Sifzizul bin Tengku Muhammad

2002 Maslina Darus, Abdul Rahman Omar, Taufiq Yap Yun Hin, Lim Chee Peng
Rencana ini ialah mengenai anugerah yang diadakan di India.  Untuk anugerah dengan nama sama yang diadakan di Malaysia, sila lihat Anugerah Skrin.

**Anugerah Skrin** ialah upacara anugerah tahunan yang diadakan di India mengiktiraf kecemerlangan profesional di Bollywood. Pemilihan pencalonan dan penghargaan dilakukan oleh panel profesional yang terkenal dari industri. Nama upacara tahunan yang diawali oleh rangkaian penyampaian; Anugerah Skrin Bintang pertama telah dilancarkan di Star Plus pada tahun 2000 hingga 2011, selepas itu Anugerah Skrin Warna dipratonton di Colors dan Anugerah Skrin Life OK di Life OK, masing-masing selama tempoh dua tahun. Sehingga 2019, Star terus memegang hak pengedaran televisyen.

Rekod dan fakta
---------------

***Kebanyakan anugerah kepada satu filem***

* *Dangal* - 12

***Anugerah paling banyak mengarah***

* Sanjay Leela Bhansali - 3

***Anugerah paling banyak berlakon - lelaki (Pelakon Lelaki Terbaik + Pelakon Pembantu Lelaki Terbaik)*** dalam susunan kronologi. 

* Amitabh Bachchan (4 + 0) = 4
* Shahrukh Khan (4 + 0) = 4
* Hrithik Roshan (4 + 0) = 4

***Anugerah paling banyak berlakon*** ***- perempuan (Pelakon Wanita Terbaik + Pelakon Pembantu Wanita Terbaik)*** dalam susunan kronologi. 

* Vidya Balan (5 + 0) = 5
* Madhuri Dixit (3 + 1) = 4

***Anugerah terbanyak untuk arahan muzik***

* AR Rahman = 5

***Anugerah Penulis Lirik terbanyak***

* Javed Akhtar = 5
* Gulzar = 4
* Anand Bakshi = 3
* Prasoon Joshi = 3

***Anugerah penyanyi latar terbanyak - lelaki***

* Arijit Singh = 4
* Sonu Nigam = 3
* Sukhwinder Singh = 2
* Rahat Fateh Ali Khan = 2

***Anugerah penyanyi latar terbanyak*** ***- perempuan***

* Shreya Ghoshal = 6
* KSChithra (termasuk untuk bahasa India Selatan) = 3
* Kavita Krishnamurthy = 2
* Alka Yagnik = 2
* Sunidhi Chauhan = 2

***Pemenang Termuda Pelakon Wanita Terbaik***

* Alia Bhatt untuk Udta Punjab berusia 23 tahun

***Pemenang Termuda Pelakon Lelaki Terbaik***

* Hritik Roshan untuk Kaho Naa... Pyaar Hai berusia 27 tahun

Lihat juga
----------

* Bollywood
* Pawagam India

Rujukan
-------

1. ↑  "Screen Awards". Indian Express Newspapers. 2002. Dicapai pada 9 March 2011.
2. ↑  Vanita Kohli-Khandeka, The Indian Media Business, SAGE Publications India, 1 August 2008

Pautan luar
-----------

* Screen India website
* List of winners from 1994-2000
* Star Screen Awards Streaming on Hotstar
Laksamana Tan Sri Dato' Sri Dr **Abdul Aziz bin Haji Jaafar** dilantik sebagai Panglima Tentera Laut Diraja Malaysia ke-15 pada 1 April 2008. Beliau yang dilahirkan di Sungai Udang, Melaka pada 7 Mei 1956, menyertai TLDM pada bulan Disember 1974 dan seterusnya ditauliahkan sebagai Leftenan Muda pada tahun 1977.

Beliau mempunyai rekod kerjaya yang unik kerana terpilih menjadi anak kapal pentauliahan sebanyak empat kali iaitu ketika pentauliahan kapal KD Paus (1976), KD Sri Indera Sakti (1982), KD Kasturi (1984) dan [KD Laksamana Muhammad Amin (1999). Beliau juga telah dilantik menjadi pegawai memerintah sebanyak tiga kali iaitu KD Baung, KD Musytari dan akhir sekali korvet KD Muhammad Amin. Ketika di KD Muhammad Amin beliau juga bertindak sebagai *Senior Officer Afloat* atau Pegawai Kanan Armada.

Jawatan beliau yang pertama sebagai Laksamana Pertama adalah menjadi Panglima Wilayah Laut II yang ketika itu berpangkalan di Labuan pada Julai 2002. Tiga Tahun kemudian beliau dilantik menjadi Asisten Ketua Staf Sumber Manusia di Markas Tentera Laut. Enam bulan kemudian iaitu pada Januari 2006 beliau diperjawatkan sebagai Panglima Armada. Pada bulan Julai beliau kembali pula ke Markas Tentera Laut sebagai Asisten Ketua Staf Operasi Latihan Pertahanan sehinggalah dilantik sebagai Timbalan Panglima Tentera Laut pada 15 November 2006.

Laksamana Tan Sri Dato' Sri Dr Abdul Aziz telah mendirikan rumahtangga dengan Puan Sri Datin Sri Sarah binti Tun Abdul Ghafar, anakanda kepada Almarhum Tun Ghafar Baba mantan Timbalan Perdana Menteri Malaysia.

|  |  |  |
| --- | --- | --- |
| Penyandang Terdahulu | **Panglima Tentera Laut 1 April 2008 – 2016** | Penyandang Kemudian |
| **Laksamana Tan Sri Ramlan Mohamed Ali** | **Laksamana Tan Sri Dato' Seri Panglima Ahmad Kamarulzaman Ahmad Badaruddin** |
**Agoda** adalah syarikat internet yang menyediakan khidmat tempahan hotel dalam talian untuk hartanah-hartanah yang kebanyakannya tertumpu di rantau Asia Pasifik , dengan pejabat di Singapura, Bangkok, Hong Kong, Kuala Lumpur, Phuket, Bali, Sydney, Tokyo, Seoul, Beijing, Shanghai, dan Manila.

Sejarah
-------

Syarikat ini diasaskan oleh Michael Kenny pada lewat 1990-an di bawah nama PlanetHoliday.com. Konsep asalnya ialah untuk menggunakan kuasa tidak terhad oleh laman pencarian di internet bagi mengisi kekurangan maklumat tentang hotel dan maklumat perjalanan. PlanetHoliday merupakan salah satu daripada laman web tempahan hotel pertama di dalam industri yang kemudiannya telah berkembang menjadi perniagaan bernilai berbilion-bilion dolar. 

Kenny, yang berasal dari Long Island, New York, berhijrah ke Thailand pada awal 90-an dan memulakan laman web ini dengan operasi kecil-kecilan di Pulau Phuket. 
Pada 2002, operasi dipindahkan dari Phuket ke Bangkok dan pada 2003 PrecisionReservations.com telah ditambah sebagai rakan kerjasama yang direka untuk menjual tempahan melalui laman-laman web ahli gabungan. Kemudian pada 2005 PlanetHoliday.com dan PrecisionReservations.com bergabung di bawah syarikat Agoda Company Pte. Ltd.

Pengambilalihan
---------------

Pada November 2007 Syarikat Agoda telah diambil-alih oleh Priceline.com (NASDAQ: PCLN) menjadikannya pengambil-alihan antarabangsa ketiga mereka. Agoda sekarang mempunyai lebih kurang 450 pekerja dan menawarkan pengguna khidmat pencarian ketersediaan hotel dalam 32 bahasa di antaranya termasuk bahasa Melayu, Cina, Inggeris, Perancis, Sepanyol, Jepun dan Thai

Anugerah
--------

Agoda telah memenangi kategori laman penginapan Terbaik pada Anugerah Web Asia Travelmole 2008.

Nota Kaki
---------

1. ↑  "Priceline acquires Asian online hotel reservation service Agoda". Dicapai pada 2008-08-08.
2. ↑  "Michael Kenny '89 Heads Travel Company in Thailand". Dicapai pada 2008-08-08.
3. ↑  "Agoda acquisition by Priceline". *Reuters*. 2007-11-08. Dicapai pada 2008-08-06.
4. ↑  "Travelmole 2008 Web Awards". Diarkibkan daripada yang asal pada 2010-02-14. Dicapai pada 2008-08-06.

Pautan Luar
-----------

* Laman Web Rasmi Agoda
* Laman Web Rasmi Priceline
* Laman Web Rasmi Travelmole
**Kumpulan Alfa** adalah sebuah kumpulan penyanyi rock Malaysia yang mula dikenali semenjak tahun 1989 hingga 1992. Mereka sempat menghasilkan sebuah album yang berjudul *Wajah Seribu Erti* pada tahun 1990.

Semasa pembikinan album kedua mereka, *Kehidupan*, pada tahun 1992, Alfa selaku ketua kumpulan telah membubarkan kumpulan tersebut atas dasar ingin meneroka jenis muzik yang lain dan juga disebabkan desakan daripada pihak label *EMI*. Oleh kerana kesibukan Alfa dan Rumie dengan kerja-kerja penerbitan album artis-artis lain dan juga produk-produk lain, serta dengan kepayahan untuk mencari penyanyi yang sesuai dengan konsep album kedua mereka, projek album kedua tersebut telah diserahkan kepada *kumpulan Menara (SRC)* untuk disiapkan. Pada tahun 1994, Alfa telah cuba untuk menghidupkan semula kumpulan Alfa tetapi gagal kerana desakan kerja-kerja sebagai *sessionist*, penerbit & penggubah muzik di studio milik beliau.

Ahli-ahli
---------

Ahli kumpulan Alfa terdiri daripada 5 orang pemuda.  

Alfa Booty (Guitar 1/Keyboard)  

Rumie Booty (Drum)  

Badrul (Guitar 2)  

Amril Amran (Bass/Vocal) Dan juga sepupu abang bob  

Amran Yusof (Vocal) Dan juga sepupu Pak cik Amirul Penang

Diskografi
----------

* *Wajah Seribu Erti* (1990)
* *Kehidupan* (1992)
* *Alfa* (1994)

Album
-----

  

WAJAH SERIBU ERTI(1990)  

1 Wajah Seribu Erti  

2 Demi Cinta Setia  

3 Pasrah Dalam Penantian  

4 Sesat Dalam Cinta  

5 Kota Impian  

6 Tarian Hidup  

7 Perutusan  

8 Mawar Putih  

9 Warisan Perang  

10 Lubnan

Pautan luar
-----------

* Kumpulan Alfa Diarkibkan 2008-06-29 di Wayback Machine

|  |  |
| --- | --- |
| Ikon tunas | Rencana berkenaan kugiran atau kumpulan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Akuarium Berlin** di Berlin merupakan salah satu akuarium awam terbesar di Jerman. Akuarium ini dibina pada tahun 1913 sebagai sebahagian daripada kompleks Taman Zoologi Berlin. Sejak dibukakan, akuarium ini telah disenaraikan sebagai salah satu akuarium awam dengan biodiversiti terbesar di dunia. Tiket masuk ke Akuarium Berlin boleh dibeli secara berasingan mahupun bersama dengan tiket masuk zoo.

Lebih daripada 9,000 ekor haiwan terdapat dalam tiga bekas yang mengandungi pelbagai spesis termasuklah obor-obor, ikan tropika, buaya dan pelbagai serangga. Selain 250 buah tangki untuk ikan, akuarium ini turut menempatkan pelbagai spesis amfibia dan reptilia termasuklah tuatara.

Rujukan
-------

1. 1 2 3  "A brief introduction to Berlin Zoo". *berlin-life.com*. Berlin Life. Dicapai pada 5 September 2010.
2. 1 2 3 4  Aquarium Berlin: *Zoo-Aquarium Berlin. Diarkibkan 2013-01-03 di Wayback Machine* Retrieved 30 December 2012.

Pautan luar
-----------

* Kategori berkenaan Akuarium Berlin di Wikimedia Commons
* Tapak web rasmi
**Anugerah Merdeka** merupakan anugerah mengiktiraf sumbangan cemerlang individu dan organisasi yang hasil kerja dan pencapaiannya memberikan kesan cemerlang kepada Malaysia dan rakyatnya. Perdana Menteri Malaysia menjadi penaung anugerah ini dan melancarkannya pada 27 Ogos 2007 sempena Jubli Emas kemerdekaan Malaysia ke-50. Panel penilai yang dilantik akan menilai sumbangan individu dan organisasi dalam pelbagai kategori yang bermakna dan mendalam kepada rakyat dan negara Malaysia

Penerima sulung
---------------

Anugerah Merdeka ini pertama kali diadakan pada 24 November 2008 dan disampaikan Perdana Menteri Malaysia Datuk Seri Abdullah Ahmad Badawi di Dewan Filharmonik Petronas, Kuala Lumpur, Malaysia.

Penerima sulungnya ialah:

1. Professor Diraja Ungku Abdul Aziz Ungku Abdul Hamid (kategori Pendidikan dan Komuniti)
2. Persatuan Pencinta Alam Malaysia (kategori Alam Sekitar)
3. Pasukan Penyiasat Penyakit Nipah Encephalitis daripada Fakulti Perubatan Universiti Malaya dan Professor Datuk Dr Khalid Abdul Kadir (penerima bersama kategori Kesihatan, Sains dan Teknologi)
4. Datuk Leslie Davidson (kategori Sumbangan Ulung Kepada Rakyat Malaysia).

Hadiah wang tunai RM500,000, sebuah piala dan sijil daripada Perdana Menteri diberi kepada penerima setiap kategori. Anugerah ini mendapat kerjasama daripada Petronas, ExxonMobil dan Shell.

Rujukan
-------

1. ↑  Abdullah Sampaikan Anugerah Merdeka
***Acreage Reduction Program*** (**ARP**, Program Pengurangan Keluasan Ekar) ialah program persaraan tanah tanaman tahunan Amerika Syarikat untuk gandum, bijiran makanan, kapas, atau padi yang telah ditamatkan pada 1996. 

Dalam program itu, petani yang menyertai program-program komoditi demi melayakkan diri untuk memperoleh pinjaman bukan rekursa dan bayaran ketidakcukupan diperlukan menyarakan sebahagian ladang untuk tanaman tersebut yang ditetapkan oleh negara pada tahun-tahun lebihan. Keluasan ekar yang disarakan bertujuan untuk pemuliharaan dan dikenali sebagai "simpanan pemuliharaan ekaran". Matlamatnya adalah untuk mengurangkan bekalan tanaman dan justera itu, untuk menaikkan harga pasaran. Tambahan lagi, ladang-ladang yang disarakan tidak dikenakan bayaran ketidakcukupan and oleh itu, mengurangkan kos program komoditi negara. 

ARP telah dikritik kerana menjejaskan kedudukan bersaingan Amerika Syarikat dalam pasaran eksport. Rang undang-undang ladang 1996 tidak meneruskan ARP. ARP berbeza daripada program pengetepian kerana pengurangan untuk program pengetepian berdasarkan penamanan tahun semasa dan tidak menetapkan tananam yang tertentu.

Rujukan
-------

* Rencana ini menggabungkan bahan domain awam daripada Perkhidmatan Penyelidikan Kongres dokumen "Report for Congress: Agriculture: A Glossary of Terms, Programs, and Laws, 2005 Edition" oleh Jasper Womach.
**Anugerah Muzik *Billboard*** merupakan penghargaan yang diberikan setiap tahun oleh *Billboard*, carta populariti penerbitan dan muzik yang meliputi perniagaan muzik. Anugerah ini telah diadakan setiap tahun sejak 1990 dan acara itu dahulunya diadakan pada Disember sehingga ia tidak aktif pada tahun 2006. Anugerah itu kembali pada tahun 2011 dan kini diadakan setiap tahun pada bulan Mei sebagai ketiga dalam tiga besar penghargaan muzik utama (antara Anugerah Muzik Amerika di Musim Luruh, dan Anugerah Grammy di Musim Sejuk).

Proses penghargaan
------------------

Tidak seperti anugerah lain, seperti Anugerah Grammy, yang menentukan pencalonan hasil daripada undi tertinggi yang diterima oleh Akademi Seni Rakaman dan Sains Kebangsaan, finalis Anugerah Muzik *Billboard* ialah berdasarkan penjualan album, lagu, radio, jelajah, dan penglibatan sosial. Pengukuran ini dijejaki sepanjang tahun oleh *Billboard* dan rakan datanya, termasuk Nielsen Music and Next Big Sound. Anugerah 2018 ialah berdasarkan tempoh pelaporan 8 April 2017 hingga 31 Mac 2018. Anugerah diberikan untuk album, artis dan tunggal teratas dalam beberapa genre muzik yang berbeza.

Rujukan
-------

1. ↑  Caulfield, Keith (March 31, 2016). "Top Billboard Music Award Winners of All Time (1990–2016)". *Billboard*. Dicapai pada April 10, 2017.
2. ↑  "Billboard Music Awards 2018 Nominations: See the Full List". *Billboard*. April 17, 2018. Dicapai pada April 17, 2018.

Pautan luar
-----------

* Tapak web rasmi
Mullah **Abdul Ghani Baradar** atau 'Mullah Baradar Akhund' (Dari/Pashto: عبدالغنی برادر; lahir 1968) adalah seorang pemimpin dan pengasas bersama Taliban, Afghanistan. Dia timbalan daripada Mullah Mohammed Omar dan pemimpin dari Quetta Shura. Abdul Ghani Baradar dipandang sebagai pemimpin *de facto* Taliban pada 2009. Beliau ditangkap di Pakistan pada 8 Februari 2010 ketika serangan dilancarkan.

Latar belakang
--------------

Abdul Ghani Baradar lahir di Weetmak, daerah Rahwod Deh, wilayah Oruzgan.Dia adalah keturunan Durrani Pashtun daripada famili Popalzai. Baradar berjuang bersama Mujahidin Afghanistan selama Perang Soviet-Afghanistan dan kemudian dikendalikan sebuah madrasah di Maiwand, Wilayah Kandahar di bawah pimpinan bekas komander, Mohammad Omar. Pada 1994 dia membantu Omar dalam pergerakan Taliban.

Makumat perisikan Amerika Syarikat menyataka beliau adalah Timbalan Menteri Pertahanan Taliban. Selepas serangan 11 September di Amerika Syarikat, dan Amerika bertindak menceroboh Afghanistan dan Taliban berjaya digulingkan. Ekoran itu, Baradar berperang melawan AS-yang disokong oleh Perikatan Utara.

Apabila Hamid Karzai menjadi Presiden Afghanistan, Baradar tidak dapat menerimanya. Hamid Karzai tidak mendapat mandat sebenar rakyat Afghanistan, boneka Amerika dan pilihan raya yang tidak menepati standard antarabangsa.

Ditangkap
---------

Beliau ditangkap dalam sebuah operasi gabungan oleh ISI dan CIA di bandar Baldia, Karachi, Pakistan pada 2007. ketika itu serangan udara dilancarkan di wilayah Helmand.

Hasil risikan , pada 8 Februari 2010, sekali lagi bekiau ditangkap di Madrasah Khuddamul Quran , 45 km di timur laut Karachi. Di sinilah , lokasi Mullah Omar. Ketika ini Operasi Moshtarak dilancarkan oleh tentera Afghanistan dengan dokongan unit tentera Amerika Syarikat.

Bagaimanapun,Menteri Dalam Negeri Pakistan Rehman Malik membantah laporan The New York Times. Tidak ada gabungan AS-Pakistan dsalam serangan itu. Negara Pakistan merupakan sebuah negara berdaulat dan kami tidak akan membiarkan sesiapa untuk datang melakukan operasi.

Lihat juga
----------

* Mohammed Omar
* Obaidullah Akhund
* Mullah Dadullah

Rujukan
-------

1. ↑  "Profile: Mullah Abdul Ghani Baradar". BBC. Dicapai pada 2010-03-14.
2. ↑  "Taliban commander Mullah Baradar 'seized in Pakistan'". BBC News. 2010-02-16. Dicapai pada 2010-02-16.
Sheikh **Abdul Basit 'Abd us-Samad** (1 Januari 1927 - 30 November 1988) (Arab: عبد الباسط عبد الصمدcode: ar is deprecated ), merupakan Qari terkenal yang menjadi ikutan ramai. Dia merupakan satu-satunya Qari yang memenangi tiga pertandingan Qari sedunia pada awal 1970-an. 'Abd us-Samad merupakan salah seorang Hafiz pertama yang menjual rakaman bacaannya, dan presiden pertama bagi Persatuan Qari di Mesir. Dia terkenal bagi bacaannya Surah Al-Fatihah, surah pertama Al-Qur'an, dan surah utama dalam solat lima waktu harian.

Kehidupan awal
--------------

Abdul Basit dilahirkan di kampung yang dikenali sebagai Armant di bahagian selatan Mesir pada 1927. Dia menghafal Al-Qur'an sebelum berusia 10 tahun dan mempelajari kesemua tujuh cara bacaannya. Dia dijemput bagi mengaji semasa sembahyang Tarawih di masjid tempatan dalam bulan Ramadan ketika dia berusia hanya 14 tahun. Abdul Basit banyak dipengaruhi oleh Qari terkenal, Sheikh Muhammad Rifat dan selalu berjalan berbatu-batu bagi mendengar bacaannya di radio.

Pada 1950, dia pergi ke Kaherah di mana orang ramai tertarik dengan bacaannya di kebanyakan masjid. Pada satu kejadian, dia telah membaca ayat dari surah Al-Ahzab (The Confederates), di diminta membaca melebihi tempoh diberikan 10 minute oleh pendengarnya, dan terus membaca lebih dari sejam setengah; menarik perhatian pendengarnya dengan kemahiran pitch, tone dan tajwid bacaan Al-Qurannya.

Pengembaraan
------------

'Abd us-Samad banyak mengembara keluar Mesir; pada 1961, dia mengaji di Masjid Badshahi, di Lahore, Pakistan. Pada tahun 1987, semasa melawat Amerika Syarikat. 'Abd us-Samad menceritakan satu kisah dari satu perjalanan yang dilakukannya ke Soviet Union, ketika bersama dengan Presiden Mesir ketika itu Gamal Abdel Nasser.

'Abd us-Samad diminta mengaji bagi beberapa pemimpin parti Soviet. Dia memilih Surah Taahaa, yang merupakan surah penting dalam sejarah Islam; ia merupakan surah dalam Al-Quran yang menyebabkan `Umar ibn al-Khattāb menjadi Muslim setelah mendengarkannya. 'Abd us-Samad mengisahkan bahawa empat atau lima pendengarnya dari Parti Komunis mengalirkan air mata, sungguhpun mereka tidak memahami apa yang dibacakan, tetapi terdorong menangis kerana bacaannya. Abdul Basit menyebut kejadian ini sebagai keanjaipan yang dialaminya semasa pengembaraannya, membanyangi kisah lain dalam sejarah Islam pengislaman Mekah dari bacaan. 

'Abd us-Samad meninggal pada tahun 1988, dan meninggalkan tiga orang anak (dari sulong kepada bongsu): Yasir, Hisham, dan Tariq. Yasir turut menjadi qari mengikuti jejak ayahnya.

Rujukan
-------

1. ↑  Ahmed, Zulfiqar, The Treasure of This World and The Hereafter, *tasawwuf.org*, Accessed March 11, 2009.

200 video abul basit abdul samad

Pautan luar
-----------

|  |  |
| --- | --- |
| Ikon tunas | Rencana berkenaan Mesir ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Abdul Hadi Abdul Hamid** (lahir 25 Februari 1987, Kuala Kedah, Kedah ) adalah penjaga gol bola sepak Malaysia yang sedang bermain untuk Kedah FA. 

Hadi adalah seorang pemenang pingat perak bolasepak SUKMA 2006 telah dinaikkan pangkat ke skuad senior selepas jurulatih Kedah Mohd Azraai Khor Abdullah membawanya sebagai sandaran bagi penjaga gol nombor satu Mohd Helmi Eliza Elias. Azraai terpaksa membawa masuk penjaga gol tambahan selepas Megat Amir Faisal Al Khalidi Ibrahim meninggalkan kelab untuk menyertai Selangor. Beliau juga bekas pemain pasukan Malaysia B-20 Skuad pada tahun 2005 sehingga 2006.

Beliau telah membuat penampilan pertama untuk Kedah dalam perlawanan Liga Super Malaysia melawan Perak FA pada 3 Januari 2007. selepas Helmi Eliza telah dihantar Kedah yang memenangi perlawanan itu dengan 4-3 hasil di tanah mereka sendiri, Stadium Darulaman .

Untuk penampilan antarabangsa, Hadi memperoleh panggilan pertama pada tahun 2005 kepada Skuad Malaysia B-20 bersama Baddrol Bakhtiar, Mohd Khyril Muhymeen Zambri , Muhammad Shafiq Jamal, Mohd Bunyamin Umar , Mohd Sabre Mat Abu dan menjadi penjaga gol pilihan pertama K.Rajagopal ini. Beliau membuat penampilan antarabangsa sepenuh dalam Kejohanan Belia AFC 2006 pusingan kelayakan pada 12 Disember 2005 melawan Myanmar di Kuala Lumpur. Malaysia berjaya menewaskan Myanmar 4-2.

Rujukan
-------

1. ↑  "Malaysia - Abdul Hadi Abdul Hamid". Soccerway. Diarkibkan daripada yang asal pada 2009-04-17. Dicapai pada 2009-04-30. Unknown parameter `|deadurl=` ignored (bantuan)
Para akolit di samping kardinal melaksanakan upacara dalam sebuah gereja di Barcelona, Sepanyol
**Akolit** (bahasa Inggeris: *acolyte*code: en is deprecated ) adalah salah satu jawatan dalam mazhab Kristian Gereja Barat yang bertujuan sebaga melayani meja altar iaitu membantu paderi dan diaken dalam melaksanakan perjamuan; termasuk membawa barangan perjamuan ke meja altar untuk disediakan sebelum misa serta melayani komuni baik di dalam ataupun luar sesi Ekaristi. Jawatan ini sendirinya dapat diduduki oleh seorang awam.

Peranan akolit sangat penting dalam sistem organisasi gereja mazhab Barat - setiap calon diaken atau paderi harus terlebih dahulu menjabat sebagai lektor atau akolit, malah ada juga akolit yang berpeluang berkhidmat sebagai pegawai istana atau seitausaha Paus. Akolit juga boleh mentakhtakan Sakramen Mahakudus dalam situasi darurat; namun, mereka tidak boleh memberkati umat dengan Sakramen Mahakudus sepertimana yang dibolehkan untuk para paderi.

Jawatan ini dicatat sudah ada dalam gereja sejak abad ke-3 - ia pertama kali disebutkan dalam catatan sejarah di Roma pada tahun 251 M.

Lihat juga
----------

* Anak altar - jawatan setaraf dalam mazhab gereja Roman Katolik

Rujukan
-------

1. 1 2 3 4 5  F.D. Wellem. 2009, Kamus Sejarah Gereja. Jakarta: BPK Gunung Mulia. hlm. 10.
2. 1 2 3 4 5 6  Ernest Maryanto. 2004, Kamus Liturgi Sederhana. Yogyakarta: Kanisius. hlm. 10-11.
Seorang **Allamah** (bahasa Arab, Urdu dan Parsi: علامهcode: fa is deprecated ), juga dieja *Allameh* dan *Allama*, adalah gelaran hormat didukung hanya oleh para cendekiawan yang tertinggi (marja') fikiran, jurisprudens, dan falsafah Islam.

Sementara biasanya digunakan sebagai suatu penghormatan dalam Syiah Ithnā‘ashariyyah, ia digunakan dalam makna linguistik oleh Ahli Sunah Waljamaah juga. Sir Muhammad Iqbal, arkitek Pakistan moden contohnya, dirujuk sebagai Allamah Iqbal. Sesetengah Sunah Waljamaah yang telah mencapai peringkat kecendekiawanan dalam beberapa disiplin sering dirujuk oleh gelaran ini. Mereka yang mendukung pangkat "allamah" mengatasi semua ustaz lain seperti ayatollah dan hojatoleslam. Ketika ini, *marja* dipersetujukan memegang gelaran *Ayatollah Agong* (Arab: آية‌الله العظمیcode: ar is deprecated  *Āyatu l-Lāhi l-‘Użmá*, bahasa Parsi *Āyatollāh Ozmā*).

Allamah terkenal
----------------

Allamah Iqbal
Dalam mana-mana generasi yang diberikan, hanya ada sedikit Allamah. Sesetengah yang termasyhur adalah:

* Hazrat Allama Sir Dr. Muhammad Iqbal (Muffakir-e-Pakistan , Shair-e-Mashriq , Hakeem-ul-Ummat , National poet Pakistan )
* Hazrat Allamah  Delwar Hossain Sayeedi (Mufassil-e-Bangladesh, Mawlana)
* Hazrat Allamah Badrul Alam (Sheikh-e-Renga)
* Hazrat Allamah Allama Abdul Latif Chowdhury (Saheb Qibla Fultali)
* Hazrat Allamah  Azizul Haque (politician)
* Allama Dr Tahir-ul-Qadri
* Muhammad Husayn Tabatabaei
* Al-Hilli
* Muhammad Baqir Majlisi
* Sadr ad-Din Muḥammad Shirazi
* Shah Ahmad Shafi
* Ayatollah Hassan Raza Ghadeeri
* Allama Mashraqi
* Allama Hassan Turabi
* Allama Rasheed Turabi
* Talib Jauhari
* Hamiduddin Farahi
* Allama Syed Fida Hussain Bukhari
* Allama Muhammad Yousaf Gabriel



|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Allal bin Abdul Wahid bin Abdus Salam bin Allal al-Fassi al-Fahri** (Arab: علال بن عبد الواحد بن عبد السلام بن علال الفاسي الفهريcode: ar is deprecated : علال بن عبد الواحد بن عبد السلام بن علال الفاسي الفهري, lahir di Fez, Maroko, 10 Januari 1910 – meninggal di Bukares, Romania, 13 Mei 1974 pada umur 64 tahun Fez, Maroko, 10  Januari13 10–meninggal di Bukares, Romania, 13 Mei1974 pada umur 64 tahun) ialah seorang politik, pengarang, penulis puisi, dan sains Islam dari Maghribi.

Politik
-------

Allal al-Fassi dilahirkan di Fez, Maroko, dan menempuh pendidikan sarjananya di Universiti Al-Qarawiyyin. Selama beberapa tahun, ia mendapat bimbingan dari profesor Abdeslam Serghini. Ia kemudian menubuhkan parti Istiqlal yang nasionalis, yang kemudian bersama masyarakan Berber lainnya menjadi tenaga pendorong yang menyokong tentera/ketenteraan pembebasan (Eljaish Tahreer) dalam perjuangan kemerdekaan Maroko dari pemerintahan kolonial Perancis. 
Pada pertengahan tahun 1950-an, ia memisahkan diri dengan parti tersebut untuk bergabung bersama tentera/ketenteraan revolusioner dan gerila perbandaran untuk melakukan perlawanan bersenjata terhadap kekuasaan Perancis, manakala sebahagian besar gerakan nasionalis ketika itu menghendaki pendekatan yang diplomatis.

Di semasa Maroko mencapai kemerdekaannya pada tahun 1956, Al-Fassi kembali bergabung dengan artai tersebut, dan ia terkenal kerana menyampaikan pendapatnya tentang tuntutan atas wilayah-wilayah yang pernah berada di bawah kekuasaan Maroko dalam suratkabar Al-Alam. Pada tahun 1956, selepas faksi sayap kiri UNFP memisahkan diri dari Istiqlal, Al-Fassi pun menjadi ketua parti tersebut.

Pada tahun 1962, ia menjabat sebentar saja sebagai Menteri Urusan Agama Maroko. Ia terpilih menjadi anggota Parlemen Maroko pada tahun 1963, dan memimpin faksi Istiqlal di sana. Ia selanjutnya menjadi pemimpin koalisi oposisi di parlemen selama 1960-an hingga awal 1970-an. 

Allal al-Fassi meninggal dunia pada tahun 1974 ketika sedang melawat ke Romania, di mana ia telah dijadwalkan untuk bertemu dengan Nicolae Ceausescu.

Rujukan
-------

1. ↑  *Encyclopedia of World Biography*, Gale Research Inc. Edition: 2, Published by Gale Research, 1998, ISBN 978-0-7876-2541-2, hlm. 167

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Jangan dikelirukan dengan Aksara Cina.

**"Aksara Cinta"** ialah lagu oleh penyanyi wanita Malaysia, Wani Kayrie. Lagu ini ialah hasil nukilan Hael Husaini dan Ezra Kong. Ia dikeluarkan pada 1 Oktober 2020 oleh Suria Records.

Latar belakang dan komposisi
----------------------------

Dalam temuramah bersama *Harian Metro* pada 7 Oktober 2020, Wani Kayrie berkata "Aksara Cinta" ialah sebuah karya yang cukup istimewa buatnya dan hasratnya untuk bekerjasama dengan Hael Husaini dan Ezra Kong menjadi kenyataan. Katanya: "Lagu "Aksara Cinta" ini sangat istimewa buat saya. Sebaik mendengar melodinya, saya terus suka dan tak sabar untuk merakamkannya. Ditambah lagi, sebelum ini lagu saya lebih kepada genre pop, namun untuk "Aksara Cinta", boleh dikatakan sangat berbeza secara keseluruhannya".

"Aksara Cinta" berkisarkan tentang pergolakan perasaan yang dihadapi oleh seseorang ketika mengenangkan cinta yang dipertahankan sekian lama akhirnya dipersia-siakan dan mula merasa putus harapan dalam mencari kebahagiaan, namun bukanlah sebuah pengakhiran hidup.

Muzik video
-----------

Muzik video rasmi untuk "Aksara Cinta" dikeluarkan di saluran YouTube Suria Records pada 1 Oktober 2020. Sejak pelancarannya, ia telah mencapai jumlah tontonan sebanyak 10,000 tontonan. Ia turut menampilkan pelakon dan personaliti media sosial, Aisar Khaled. Pemilihan Aisar sebagai model dalam muzik video ini menerima pertikaian daripada warganet yang rata-ratanya mahu rakan seperjuangan Wani dalam *Big Stage* musim pertama, Afieq Shazwan sebagai model untuk muzik video itu.

Persembahan secara langsung
---------------------------

Untuk mempromosikan "Aksara Cinta", Wani Kayrie mempersembahkan lagu itu secara langsung dalam rancangan *Selamat Pagi Malaysia* di TV1 pada 24 Oktober 2020.

Format dan senarai runut
------------------------

Muat turun digital
1. "Aksara Cinta" – 3:14

Sejarah keluaran
----------------

| Negara | Tarikh | Format | Syarikat rakaman |
| --- | --- | --- | --- |
| Malaysia | 1 Oktober 2020 | Muat turun digitalPenstriman digital | Suria Records |
|

Rujukan
-------

1. ↑  Fatin Farhana Ariffin (1 Oktober 2020). "Wani trauma kena buli siber". Berita Harian. Dicapai pada 1 November 2020 – melalui MSN News.
2. ↑  Fatin Farhana Ariffin (3 Oktober 2020). "Wani sudah serik". Berita Harian. Dicapai pada 1 November 2020 – melalui MSN News.
3. 1 2 3  Norhayati Nordin (7 Oktober 2020). "Jiwai lirik lagu puitis". Harian Metro. Dicapai pada 1 November 2020.
4. ↑  Budiey (5 Oktober 2020). "Selepas Magika, Wani Kayrie makin matang muncul dengan single Aksara Cinta". Sensasi Selebriti. Dicapai pada 1 November 2020.
5. 1 2 3  Norhayati Nordin (22 Oktober 2020). "Wani Kayrie pilih Aisar Khaled". Harian Metro. Dicapai pada 1 November 2020 – melalui MSN News.
6. ↑  "Wani Kayrie - Aksara Cinta (Live) @ Selamat Pagi Malaysia". Wani Kayrie. 24 Oktober 2020. Dicapai pada 1 November 2020.
7. 1 2  "Aksara Cinta, single oleh Wani Kayrie". iTunes (MY). 1 Oktober 2020. Dicapai pada 1 November 2020.
8. ↑  "Aksara Cinta, a song by Wani Kayrie". Spotify. 2 Oktober 2020. Dicapai pada 1 November 2020.
***Air Combat 22*** ialah permainan arked pertempuran udara 1995. Dikeluarkan oleh Namco, permainan ini merupakan susulan permainan arked Namco 1993 *Air Combat*. Namanya berasal daripada perkakasan Namco Super System 22.

Tatamain
--------

Tatamainnya serupa dengan permainan *Air Combat*, dengan tambahan dapat mengawal salah satu dari tiga pesawat, iaitu Grumman F-14 Tomcat, Sukhoi Su-27 dan Lockheed Martin F-22 Raptor. Ia tersedia sebagai alat penukaran untuk kabinet *Air Combat* Namco System 21 yang asal, atau kabinet *deluxe* khusus (berukuran tinggi 78", lebar 43" dan kedalaman 111").

Penerimaan
----------

*Next Generation* mengulas versi permainan arked, menarafnya tiga bintang daripada lima, dan menyatakan bahawa "sebagaimana adanya, *Air Combat 22* hanyalah pembedahan muka yang baik". *Game Players* menyebut permainan arked "menjerit dan menyenangkan setiap suku", memuji "layar besar" dan "kokpit asli" permainan. *Edge* menyatakan bahawa permainan "mempunyai sedikit peningkatan permainan sebenarnya" berbanding *Air Combat*, tetapi "menawarkan perincian tanah yang diperbaharui dan pesawat yang disempurnakan", yang menyebut perincian permukaannya "cantik". Penerbitan itu juga menyatakan bahawa permainan ini diberi "lebih banyak perasaan dekat", yang menyebut hasilnya sebagai "padanan yang lebih menarik".

Nota
----

1. ↑  Jepun: エアーコンバット 22, Hepburn: *Eā Konbatto 22*?

Rujukan
-------

1. ↑  "Air Combat 22". *Next Generation* (dalam bahasa Inggeris). Imagine Media (8): 79. August 1995.
2. ↑  "Air Combat 22". *Game Players* (dalam bahasa Inggeris) (54): 85. July 1995.
3. ↑  "AOU: Coin-op houses unveil '95 line-up". *Edge Magazine* (dalam bahasa Inggeris) (20): 16–17.

Pautan luar
-----------

* *Air Combat 22* di Killer List of Videogames (dalam bahasa Inggeris)
* *Air Combat 22* di pangkalan data Arcade History (dalam bahasa Inggeris)

| * l
* b
* s
*Ace Combat* |
| --- |
| Permainan | 

|  |  |
| --- | --- |
| Permainan utama | 
* *Air Combat*
* *Ace Combat 2*
* *3: Electrosphere*
* *04: Shattered Skies*
* *5: The Unsung War*
* *Zero: The Belkan War*
* *6: Fires of Liberation*
* *7: Skies Unknown*

 |
| *Spin-off* | 
* *Advance*
* *X: Skies of Deception*
* *Xi: Skies of Incursion*
* *Joint Assault*
* *Assault Horizon*
* *Assault Horizon Legacy*
* *Infinity*

 |
| Permainan berkaitan | 
* *Air Combat 22*
* *The Sky Crawlers: Innocent Aces*
* *Mach Storm*

 |

 |
| Pembangun | 
* Namco
* Bandai Namco Entertainment
* Access Games

 |
| 
* Buku Wikipedia Buku
* Kategori Kategori

 |
Poster watak Lupin lakonan André Brulé dalam suatu pementasan teater di Paris, dilukis tahun 1909
**Arsene Lupin** (disebut ​[aʁsɛn lypɛ̃ terdekat ar.sĕn lu.pĕng/lu.pang]) adalah watak cereka yang muncul dalam siri buku novel detektif dan jenayah dikaryakan Maurice Leblanc. Watak ini pertama kali muncul dalam cerita pendek *L'Arrestation d'Arsène Lupin* ("Penahanan Arsène Lupin") yang terbit Julai tahun 1905 dalam majalah *Je sais tout*, sebanyak 17 novel dan 39 cerita pendek menampilkan watak ini ditulis Leblanc.

Kisah-kisah watak ini telah diadaptasikan dalam pelbagai media termasuk pementasan, filem dan komik.

Gambaran keseluruhan
--------------------

Kontemporari Sir Arthur Conan Doyle, Maurice Leblanc (1864-1941) adalah pencipta watak lelaki pencuri Arsene Lupin yang, di negara-negara francophone, telah menikmati populariti satu sebagai tahan lama dan agak seperti Sherlock Holmes dalam berbahasa Inggerisdunia.

Terdapat dua puluh jilid dalam siri Lupin Arsene yang ditulis oleh Leblanc sendiri, ditambah lima sequels diberi kuasa yang ditulis oleh pasukan bertulis misteri dirayakan Boileau-Narcejac, serta pastiches pelbagai.

Ciri-ciri Lupin telah mula diperkenalkan dalam siri cerpen yang bersiri di dalam majalah Je sais Tout, bermula di No 6, bertarikh 15 Julai tahun 1905. Beliau pada asalnya dipanggil Arsene Lopin, sehingga seorang ahli politik tempatan nama yang sama memprotes, menyebabkan perubahan nama.

Arsene Lupin adalah keturunan sastera Rocambole Pierre Alexis Ponson du Terrail. Seperti dia, dia sering berkuat kuasa untuk selama-lamanya, semasa beroperasi di sebelah yang salah di sisi undang-undang. Orang-orang yang Lupin kekalahan, sentiasa dengan gaya ciri-ciri Gaul dan panache, penjahat yang lebih teruk daripada dia. Lupin adalah agak serupa dengan Raffles AJ dan menjangka aksara seperti Saint tersebut.

Ciri-ciri Arsene Lupin mungkin telah diasaskan oleh Leblanc pada anarkis Perancis Marius Yakub, yang percubaan menjadi tajuk utama akhbar Mac 1905, tetapi Leblanc juga telah membaca Octave Mirbeau Les 21 jours d'un neurasthénique (1901), yang mempunyai seorang pencuri lelaki yang bernama Arthur Lebeau, dan telah melihat Scrupules komedi Mirbeau (1902), yang watak utama adalah pencuri budiman.

|  |  |
| --- | --- |
|  | Wikimedia Commons mempunyai media berkaitan ***Arsène Lupin*** |

Pautan luar
-----------

* Arsène Lupin eBooks at Project Gutenberg
* Karya oleh atau tentang Arsène Lupin di Internet Archive
* Karya oleh Maurice Leblanc di LibriVox (buku audio domain awam)
* Arsène Lupin di *Cool French Comics*
Bagi bekas Menteri Pertanian Malaysia, lihat Ali bin Ahmad.
Datuk **Ali Ahmad** adalah Menteri Besar Perlis ke-4 (1981-1986). Beliau menggantikan Jaafar Hassan dan kemudian digantikan oleh Abdul Hamid Pawanteh.

Ali bin Ahmad dilahirkan pada 28 Januari 1925, di Kampung Behor Temak, Kangar, Perlis. Setelah menamatkan persekolahan di Sekolah Melayu, beliau melanjutkan pelajaran ke Maktab Perguruan Sultan Idris, Tanjung Malim, Perak. Kerjaya beliau dalam perkhidmatan awam bermula sebagai guru sehingga menjadi Guru Besar di Sekolah Kebangsaan Tengku Budriah, Perlis. Penglibatan beliau dalam kancah politik bermula sejak tahun 1946 lagi dan selepas bersara dari perkhidmatan perguruan beliau telah dilantik sebagai Senator pada tahun 1976 hingga 1978. Dalam pilihanraya negeri tahun 1978, beliau telah berjaya dan dilantik menjadi Ahli Exco Negeri sebelum dilantik sebagai Menteri Besar pada 16 Mei 1981

Jalan Dato' Ali Ahmad
---------------------

Jalan Behor Temak-Kuala Perlis dinamakan sebagai Jalan Dato' Ali Ahmad bagi mengenang jasa menteri besar itu.

Rujukan
-------

1. ↑  Raja Muda Mahu Infrastruktur Pengangkutan Dan Jalan Ditingkatkan

|
|  |
| Didahului oleh**Jaafar Hassan** | **Menteri Besar Perlis**1981-1986 | Diikuti oleh:**Abdul Hamid** |

| * l
* b
* s
Menteri Besar Perlis |
| --- |
| 
1. Raja Ahmad Raja Endut (1948-1957)
2. Mohd Razali Mohamed Ali Wasi (1957-1959)
3. Sheikh Ahmad Mohd Hashim (1959-1971)
4. Jaafar Hassan (1972-1981)
5. Ali Ahmad (1981-1986)
6. Abdul Hamid Pawanteh (1986-1995)
7. Shahidan Kassim (1995-2008)
8. Md Isa Sabu (2008-2013)
9. Azlan Man (2013-2022)
10. Mohd Shukri Ramli (2022-kini)

 |
Perkataan **aksiom** berasal dari bahasa Greek αξιωμα (*axioma*), yang bermaksud ‘’dianggap berharga atau sesuai’’ atau ‘’dianggap terbukti dengan sendirinya’’. Dalam falsafah Greek, satu *aksioma* adalah suatu pernyataan yang boleh dilihat kebenarannya tanpa perlu adanya bukti.

Dalam logik tradisional, **aksiom** ialah proposisi yang samada tidak dibuktikan atau didemonstrasikan tetapi dianggap tidak dapat disangkal, atau tertakluk kepada sesuatu keputusan. Jadi, kebenarannya adalah diandaikan, dan menjadi titik mula untuk mendeduksi dan membuat kesimpulan untuk kebenaran (yang bergantung pada teori) yang lain.

Dalam matematik, istilah *aksiom* digunakan untuk dua pengertian yang saling berkait tetapi boleh dibezakan: "aksiom logik" dan "aksiom tidak logik". Dalam kedua-dua pengertian, aksiom merupakan sebarang pernyataan matematik yang menjadi titik mula untuk pernyataan lain diterbitkan secara logik. Tidak seperti teorem, aksiom (kecuali lewah) tidak boleh diterbit dengan prinsip deduksi, atau didemonstrasi dengan bukti matematik, hanya kerana ia merupakan titik mula; tiada apa-apa yang mengikuti aksiom secara logik (ia akan diklasifikasikan sebagai teorem jika sebaliknya). 

Aksiom logik biasanya ialah pernyataan yang diterima secara universal sebagai benar (e.g. *A* dan *B* mengimplikasikan *A*), sementara aksiom tidak logik (e.g. *a* + *b* = *b* + *a*) sebenarnya menentukan sifat domain untuk teori matematik yang khusus (seperti aritmetik). Apabila digunakan dalam pengertian yang kedua (aksiom tidak logik), "aksiom", "postulat", dan "anggapan" mungkin digunakan untuk maksud yang sama. Secara amnya, aksiom tidak logik bukan satu kebenaran yang tak dapat disangkal, tetapi satu ungkapan logik formal yang digunakan dalam deduksi untuk membina teori matematik. Istilah "untuk mengaksiomkan" adalah bermaksud menunjukkan yang sesuatu dakwaan atau pernyataan boleh diterbitkan dari set kecil ayat-ayat (aksiom) yang mudah difahami.

Rujukan
-------

* Mendelson, Elliot (1987). *Introduction to mathematical logic.* Belmont, California: Wadsworth & Brooks. ISBN 0-534-06624-0

|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s